Ir-Regolament tal-Kummissjoni (KE) Nru 426/96
tat-8 ta’ Marzu 1996
li jemenda ir-Regolament (KEE) Nru 2123/89 li jistabbilixxi l-lista ta’ swieq rappreżentattivi għal laħam tal-majjal ġewwa l-Komunità
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2759/75 tad-29 ta’ Ottubru 1975 dwar l-organizzazzjoni komuni tas-suq tal-laħam tal-majjal [1], skond l-aħħar emenda permezz tar-Regolament (KE) Nru 3290/94 [2], u b’mod partikolari l-Artikolu 4(6) tiegħu,
Billi ir-Regolament tal-Kummissjoni (KEE) Nru 2123/89 [3], kif l-aħħar emendat bir-Regolament (KE) Nru 1448/95 [4], li jistabbilixxi l-lista ta’ swieq rappreżentattivi għal laħam tal-majjal fil-Komunità;
Billi ġewwa Franza sar tibdil fis-swieq rappreżentattivi; billi l-lista ta’ swieq rappreżentattivi għal laħam tal-majjal fil-Komunità elenkata hi l-Anness tar-Regolament (KEE) Nru 2123/89 għandha konsegwentement tiġi emendata;
Billi l-miżuri provduti f’dan ir-Regolament huma skond l-opinjoni tal-Kumitat ta’ Tmexxija dwar Laħam tal-Majjal,
ADOTTAT DAN IR-REGOLAMENT:
Artikolu 1
Punt 5 ta’ l-Anness tar-Regolament (KEE) Nru 2123/89 hu mibdul b’dan li ġej:
"5. Il-grupp ta’ ċentri ta’ kwotazzjoni li ġej: Rennes, Nantes, Metz, Lyon u Toulouse."
Artikolu 2
Dan ir-Regolament għandu jidħol fis-seħħ fl-1 ta’ April 1996.
Dan ir-Regolament għandu jorbot fl-intier tiegħu u jkun applikabbli direttament fl-Istati Membri kollha.
Magħmul fi Brussel, fit-8 ta’ Marzu 1996.